শহিদুল ইসলাম জানান, ২০০৫ সালে কুয়েতে এসে কুয়েতি এক ব্যক্তির গাড়িচালক হিসেবে তিনি দুই বছর কাজ করেন। সে কাজের সূত্রে কুয়েতের বিভিন্ন স্থান ও বাজার সম্পর্কে পরিচিত হন তিনি। পরে গাড়ি চালানো বাদ দিয়ে তিনি একটি প্রতিষ্ঠানে বিক্রয়কর্মীর চাকরি নেন। মার্কেটিং সম্পর্কে ভালো অভিজ্ঞতা থাকায় পরে নিয়োগ পান প্রাণ কোম্পানির কুয়েত ম্যানেজার হিসেবে। দীর্ঘ সাত বছর সেখানে কাজ করে কুয়েতে বাংলাদেশি পণ্যের চাহিদা বিষয়ে ব্যাপক অভিজ্ঞতা অর্জন করেন তিনি।